Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2091

(7) Az e cikkben megállapított feltételek mellett megkötött megállapodások kötelezőek a Közösség intézményeire és a tagállamokra.” 81. A szerződés a következő cikkel egészül ki: „228a. cikk Ha az Európai Unióról szóló szerződés közös kül- és biztonságpolitikára vonatkozó rendelkezéseinek megfelelően elfogadott valamely közös álláspont vagy együttes fellépés egy vagy több harmadik országgal fennálló gazdasági kapcsolatok felfüggesztésére, korlátozására vagy teljes megszakítására irányuló fellépésről rendelkezik, a Tanács megteszi a szükséges sürgős intézkedéseket. A Tanács a Bizottság javaslata alapján, minősített többséggel jár el.” 82. A 231. cikk helyébe a következő szöveg lép: „231. cikk A Közösség a Gazdasági Együttműködési és Fejlesztési Szervezettel szoros együttműködést alakít ki, amelynek részletes szabályait közös megegyezéssel határozzák meg.” 83. A 236. és a 237. cikk hatályát veszti. 84. A 238. cikk helyébe a következő szöveg lép: „238. cikk A Közösség egy vagy több állammal vagy nemzetközi szervezettel kölcsönös jogok és kötelezettségek, közös fellépés és különleges eljárások által jellemzett társulást létrehozó megállapodásokat köthet.” F. A III. mellékletben: 85. A melléklet címe helyébe a következő szöveg lép: „Az e szerződés 73h. cikkében említett láthatatlan műveletek felsorolása” 2004/60/II. szám G. Az Európai Beruházási Bank alapokmányáról szóló jegyzőkönyvben: 86. A 129. cikkre, illetve és a 130. cikkre vonatkozó hivatkozást a 198d cikkre, illetve a 198e. cikkre vonatkozó hivatkozás váltja fel. III. CÍM AZ EURÓPAI SZÉN- ÉS ACÉLKÖZÖSSÉGET LÉTREHOZÓ SZERZŐDÉST MÓDOSÍTÓ RENDELKEZÉSEK H. cikk Az Európai Szén- és Acélközösséget létrehozó szerződés e cikk rendelkezéseinek megfelelően módosul: 1. A 7. cikk helyébe a következő szöveg lép: „7. cikk A közösség intézményei: – a FŐHATÓSÁG (a továbbiakban. a Bizottság); – a KÖZGYŰLÉS (a továbbiakban: az Európai Parlament); – a MINISZTEREK KÜLÖNLEGES TANÁCSA (a továbbiakban. a Tanács); – a BÍRÓSÁG; – a SZÁMVEVŐSZÉK. A Bizottságot egy konzultatív bizottság segíti.” 2. A szerződés a következő cikkekkel egészül ki: „9. cikk

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes